**A MAGYAR CSALÁDSEGÍTŐ ÉS GYERMEKJÓLÉTI SZOLGÁLATOK ORSZÁGOS EGYESÜLETÉNEK BESZÁMILÓJA**

**(Közgyűlés, 2021.05.31.)**

**Az egyesület fontosabb adatai**

*Alapításának ideje:* 1990.

*Alapításkori elnevezése:* Magyar Családsegítők Országos Kamarája

*Szervezeti besorolása:* Szakmai érdekképviseleti társadalmi szervezet

*Székhelye:* 2144 Kerepes, Szabadság u.88*.*

*Képviseli:* Takács Imre elnök

Telefon: 06-30/9428-987

*Honlap:* [*www.macsgyoe.hu*](http://www.macsgyoe.hu)

***Az egyesület alapvető célkitűzései (az alapszabály szerint)***

1. a szociálpolitikát, család és gyermekvédelmet, mentálhigiénét érintő kérdésekben, és a szociálpolitika, család és gyermekvédelem, mentálhigiéné tárgykörében a tervezett jogszabályokkal kapcsolatban vélemény és állásfoglalás kialakítása
2. a családsegítő/gyermekjóléti intézményekre, különösen azok irányítására és gazdálkodására vonatkozó jogszabályok tervezeteivel kapcsolatban vélemény és állásfoglalás kialakítása
3. a családsegítő/gyermekjóléti szakma társadalmi jelentőségének elismertetése
4. hozzájárulás a családsegítés/gyermekjólét szakmai arculatának kialakításához
5. a családsegítők, gyermekjólét területén dolgozókszakmai, etikai, gazdasági, szociális, jogi érdekei érvényesítésének elősegítése

***Alapvető feladatai és szolgáltatásai (az alapszabály szerint)***

1. a családsegítés, gyermekjólét területén dolgozók szakmai, etikai, gazdasági, jogi, szociális érdekeinek megfogalmazása, érvényesítése, képviselete a működési területen
2. Az egyesület tagjai szolidaritásának fejlesztése, ennek érdekében a szükséges állásfoglalások kiadása, szervező tevékenysége
3. részvétel a családsegítő/gyermekjóléti tevékenység elvi feltételeinek, a családsegítés**,** gyermekjólét területén dolgozók képzési, továbbképzési követelményeinek kidolgozásában
4. részvétel a családsegítő/gyermekjóléti hivatás etikai normáinak kidolgozásában
5. a szociálpolitikai, gyermekvédelmi és mentálhigiénés célok, a szociálpolitikát, gyermekvédelmet és mentálhigiénét érintő koncepciók, tervek, normatívák, jogszabályok meghatározásában való részvétel
6. kapcsolatteremtés, szükséghez képest együttműködési megállapodás kötése állami, társadalmi, egyházi, gazdálkodó és egyéb szervezetekkel, intézményekkel és magánszemélyekkel
7. kapcsolat létrehozása hasonló jellegű külföldi intézményekkel, szervezetekkel, magánszemélyekkel
8. állásfoglalás, vélemény nyilvánítása saját elhatározásból vagy felkérésre
9. a szakmai és érdekvédelmi célkitűzések megvalósítása érdekében kellő nyilvánosság biztosítása
10. kiadványok megjelentetése
11. felmérések végzése saját elhatározásból vagy felkérésre
12. az egyesület tagjainak rendszeres tájékoztatása a hivatásuk gyakorlását érintő körülményekről

**Az alapfeladatok megvalósításának bemutatása**

1. ***a családsegítés, gyermekjólét területén dolgozók szakmai, etikai, gazdasági, jogi, szociális érdekeinek megfogalmazása, érvényesítése, képviselete a működési területen***

**a./ A család és gyermekjóléti központok szakmai munkájának támogatása**

Módszertani háttérintézmény hiányában 2016 évben egyesületünk felvállalta a központok (És rajtuk keresztül a szolgálatok) működésének támogatását annak érdekében, hogy meg tudjanak felelni a törvényi változásoknak, és a szakmai követelményeknek. Ezt a feladatot a szaktárcával együttműködve, annak támogatásával valósítottuk meg. Budapesten és valamennyi régióban szakértői csoportokat hoztunk létre, amelyek 6 alkalommal tartottak fórumokat a járási székhelyeken működő központok vezetői, munkatársai részére. Ennek folyományaként 2017 évtől egyesületünk a szaktárcával együttműködve megyei szintű támogató rendszert alakított ki. Ennek célja a kötelező feladattá váló szociális diagnózis felvételének modellezése, illetve a központok, valamint rajtuk keresztül a szolgálatok szakmai munkájának támogatása. Ez a tevékenység 2018-2019 évben is folytatódott az EFOP-1.9.4-VEKOP-16program keretében. A program vezetését Busi Zoltán elnökségi tag látja el, megyei szinten megvalósító munkatárasak jelentős része elnökségünk tagjai, akik a Szociális és Gyermekvédelmi Főigazgatósággal szerződéses jogviszony keretében végzik a tevékenységet. A visszajelzések alapján a rendszer jól működik, a központok és szolgálatok segítségként élik meg a hálózat munkáját.

**b./ Országos konferenciák szervezése.** Egyesületünkben hagyománnyá vált az országos szakmai konferenciák megtartása, ez évben lett volna a XXIX, de a járvány miatt a következő évre halasztottuk.

**c./ Munkavállalói érdekek megjelenítése**

Továbbra is problémát jelent az intézmények számára a szakemberhiány, és a magas fluktuáció.

A bérpótlék némileg csökkentette a munkavállalói krízishelyzetet, de a pótlék helyett/mellett további alapbéremelést tartunk szükségesnek. A szakszervezetekkel közösen megalakított Szociális Ágazati Demonstrációs Bizottsággal együttműködve kívánunk további eredményeket elérni. Nem tettük le arról sem, hogy kiszámíthatóvá váljon a szociális életpálya.

**d./ A 257/2000. (XII. 26.)** Kormányrendelet alapján lehetőségünk van az intézményvezetői pályázatokat értékelő bizottságok munkájában való részvételre. Ennek nagy jelentőséget tulajdonítunk, hiszen az önkormányzatok kevésbé felkészültek a pályázatok adekvát értékelésére, ezért igénylik, és többnyire elfogadják az ilyen irányú segítségünket. A szakmának is érdeke, hogy megfelelően felkészült vezetők álljanak az intézmények élén.

**e./ Szakmai egyeztető fórumok.**

A gyermekvédelmi szakmai kollégiumban Szabó János alelnök úr volt jelen. Tagjai vagyunk a „Legyen jobb a gyermekeknek” Nemzeti Stratégia értékelő bizottságának, valamint a biztos kezdet gyerekházak, krízisközpontok befogadását bíráló bizottságnak.

1. ***A szociálpolitikai, gyermekvédelmi és mentálhigiénés célok, a szociálpolitikát, gyermekvédelmet és mentálhigiénét érintő koncepciók, tervek, normatívák, jogszabályok meghatározásában való részvétel***

**a./ Jogszabály-változások véleményezése**

Egyesületünk szerepel az Emberi Erőforrások Minisztériuma Szociális és Családügyért felelős államtitkárság azon listáján, amely szervezeteket felkérnek az elkészült, de még el nem fogadott jogszabályok véleményezésére.

Rendszeresen véleményeztük a megkapott jogszabály-tervezeteket. A rövid határidők miatt általában nincs lehetőség arra, hogy alapos szakmai vitát folytassunk az egyes anyagokról. Ennek ellenére tolmácsoltuk a szakma elvárásait, véleményét a jogszabályi környezettel és a szakmapolitikai törekvésekkel kapcsolatban.

1. ***A társadalmi nyilvánosság fórumai***

**a./ Az elmúlt évben** jelentős mértékben növekedett az országos nyilvánosságban való részvételünk. Több alkalommal az országos sajtóban, televíziós csatornákon, rádióban adtunk hírt a területet érintő kérdésekről.

 **b./ Honlap, közösségi média felület.**Honlapunk és közösségi média felületünk a szakma leglátogatottabbjai közé tartozik**.**Minden lényeges szakmai történésről, jogszabály módosításról, eseményről hírt adunk. Digitális felületeinket a tagságon kívül más szervezetek, magánszemélyek is rendszeresen látogatják.

1. ***Kliensi érdekképviselet*.**

A honlapunkat növekvő számban látogatják a klienseink is. Egyre gyakrabban fogalmaznak meg kérdéseket saját ügyeikben, sokszor segítséget kérnek, mivel helyben nem, vagy számukra nem megfelelő szolgáltatást kapnak. Ezeket a kliensi igényeket növekvő számuk miatt egyre nehezebben tudjuk kezelni, a jogorvoslati segítség-igényekre csak törvényi választ tudunk adni. Az etikai bejelentésék kivizsgálására nem áll rendelkezésünkre megfelelő erőforrás.

Egy Angliában élő magyar származású úr adománya nyomán egyesületünk igényfelmérést követően négy fő (Jász-Nagykun-Szolnok, Pest és Veszprém megyékben) szociálisan hátrányos helyzetű, mozgáskorlátozott fiatalt (15-30 év között) számára egy-egy elektromos utcai közlekedési eszközt (scootert) adott át személyesen. Az eszközök az érintett fiatalok életét, mozgását jelentősen megkönnyítik.

1. ***Szakmai szervezetekben való részvétel, szakmai kapcsolatok***

A különböző szakmai szervezetekben való jelenlét a szakmai érdekvédelem egyik legfontosabb eleme. A szakszervezetekkel kialakított munkakapcsolat (SZÁDEMBIZ) hatásosnak bizonyult.

Alapító tagja vagyunk a Szociális Szakmai Szövetségnek, amelynek tevékenysége az utóbbi években jelentősen visszaesett. Tettünk javaslatot a fejlesztésre vonatkozóan, amely nem vezetett eredményre.

1. ***Tagság, elnökség***

Az egyesületünk taglétszáma 200 fő. A közeli napokban folytatjuk a tagság megújítását annak érdekében, hogy megfeleljünk az adatvédelmi szabályoknak. Minden tagnak hozzájárulását kérjük adatainak kezeléséhez. Az elnökség az alapszabálynak megfelelően működött. Az elnökségi ülések határozatképesek, a felügyelő bizottság folyamatosan ellenőrzi a működésünket.

1. **Az egyesület anyagi helyzete**

Mint a felügyelő bizottság beszámolójából is látszik, az egyesület anyagi helyzete stabil, nem kell számolni a működést veszélyeztető tényezőkkel.